Attentatet mot Ramos-Horta februar 2008

Et attentat mot Ramos-Horta fant sted 11. februar 2008 da opprørere under ledelse av Alfredo Reinado angrep Øst-Timors president José Ramos-Horta og statsminister Xanana Gusmao.

Angrepet
Like før klokken 04:00 (lokal tid) (2200 GMT), skjøt opprørere, under ledelse av Alfredo Reinado mot boligen til Øst-Timors president José Ramos-Horta. Ramos-Horta skal ha trent på utsiden av hjemmet sitt da angrepet begynte. Aftenposten: Ramos-Horta skadet etter angrep, 11. februar 2008 Angriperne ankom stedene i flere kjøretøyer. Opprørslederen Reinado ble drept da sikkerhetsvakter ved boligen til Ramos-Horta besvarte ilden.

En time senere Bergens Tidende: Øst-Timors president såret i attentat, 11. februar 2008 ble også bilkortesjen AlJazeera: E Timor president wounded in attack, 11. februar 2008 til statsminister Xanana Gusmao angrepet av bevæpnede menn. Opprørssoldatene som angrep, hadde en kort stund kontroll over huset til statsministeren, men ble slått tilbake av sikkerhetsvakter og andre soldater.

Skader
Ramos-Horta ble truffet av to skudd bakfra, der det ene traff han i magen, ifølge de tidligste meldingene. CNN: East Timor's Ramos-Horta wounded, 11. februar 2008 Ramos-Horta ble fraktet til et australsk militærsykehus i Dili og operert der for skadene. Han ble så fraktet videre til Darwin i Australia for videre behandling. Dagbladet: Øst-Timors president såret i angrep, 11. februar 2008 Reuters meldte senere at presidenten var i respirator, og ble holdt i kunstig koma. Reuters: East Timor president on life support, in coma, 11. februar 2008 Aftenposten: Ramos-Horta skadet etter angrep, 11. februar 2008 Det medisinske teamet som opererte presidenten i Darwin fant fragmenter av en kule i en av Ramos-Hortas lunger, mens deler av den andre kulen er fortsatt i kroppen hans. Aftenposten: Ramos-Hortas tilstand alvorlig, men stabil, 12. februar 2008 

En sikkerhetsvakt og to av opprørerne ble drept. CNN: East Timor's Ramos-Horta wounded, 11. februar 2008 Sjåføren til statsminister Xanana Gusmao ble såret. Bergens Tidende: Øst-Timors president såret i attentat, 11. februar 2008

Ramos-Horta returnerte først tilbake til Øst-Timor 17. april. Dagbladet: Tilbake som helt etter attentatet, 17. april 2007

Gjerningsmennene
Øst-Timorske myndigheter la raskt skylden for attentatene på en opprørsbevegelse under ledelse av Alfredo Reinado. Reinado ble også meldt drept i angrepet, og en journalist fra Reuters bekreftet dette noe senere da han ble vist liket av opprørslederen. Reuters: East Timor president wounded in rebel attack, 11. februar 2008

Reinado var på flukt og etterlyst, siktet for drap i forbindelse med flere voldelige hendelser under et soldatopprør han ledet i april og mai 2006. 37 mennesker ble drept og 155 000 mennesker ble sendt på flukt, før opprøret ble slått ned ved hjelp av utenlandske styrker fra bl.a. Australia. I november 2007 kom Reinado med trusler om å bruke vold mot Øst-Timors myndigheter om de ikke innfridde en rekke krav fra opprørerne. VG: Øst-Timors president såret i angrep, 11. februar 2008 

Statsminister Xanana Gusmao kalte angrepet et «kuppforsøk» og oppfordret til ro.

Australske tropper i landet startet en jakt på flere involverte i attentatet. Det var angitt totalt 18 ettersøkte. Troppene i pansrede kjøretøyer, støttet av helikoptre og FN-politi, søkte gjennom utkantene av Dili og deler av jungelen rundt på jakt etter gjerningsmennene. AlJazeera: Troops hunt for East Timor rebels, 14. februar 2008

En av de mistenkte gjerningsmennene, Amaro da Costa, overga seg 1. mars uten kamp. Han uttalte at han hadde «deltatt, men ikke skutt Ramos-Horta», og at han nå overga seg fordi han ville at landet skulle «leve i ro». Sikkerhetsstyrkene fortsatte å lete etter Gastao Salsinha, som overtok Alfredo Reinados rolle som opprørsleder etter at han ble drept under angrepet mot Ramos-Horta. BBC News: Suspect surrenders in East Timor, 2. mars 2008

Gastao Salsinha og 11 andre opprørere overga seg 29. april, mens fire andre ble utlevert til Øst-Timor fra Indonesia den 5. mai. BBC News:  Indonesia returns E Timor rebels, 5. mai 2008

Reaksjoner

Regjeringen i Øst-Timor ved statsminister Gusmao, innførte en 48 timers unntakstilstand etter attentatet. VG: Unntakstilstand i Øst-Timor, 11. februar 2008 Vicente Guterres trådte inn som fungerende president. Aftenposten: Ramos-Hortas tilstand alvorlig, men stabil, 12. februar 2008 

Kevin Rudd, statsminister i Australia, sa at han hadde akseptert en forespørsel fra Øst-Timors regjering om å sende flere australske soldater og politimenn til landet som en følge av attentatet. Australia sendte også et krigsskip. Aftenposten: Ramos-Hortas tilstand alvorlig, men stabil, 12. februar 2008 Rudd uttrykte også «dyp bekymring» over attentatet AlJazeera: E Timor president wounded in attack, 11. februar 2008

New Zealand satte soldater i beredskap for mulig overføring til Øst-Timor, mens Indonesia trappet opp grensekontrollen mellom landene for å hindre opprørere i å flykte. Radio Australia: Indonesia on alert after Timor assasination plot, 11. februar 2008

Norges statsminister Jens Stoltenberg fordømte angrepene og uttrykte solidaritet med Øst-Timor. Det samme gjorde Europakommisjonens president José Manuel Barroso. Dagsavisen: Norge fordømmer angrepene, 11. februar 2008

Kritikk
Et medlem av Øst-Timors regjering sa 11. februar at FN-styrker i landet nektet å assistere da presidenten ble angrepet og skutt. Utenriksdepartementet sa i en uttalelse at FN-politi skal ha stoppet opp 300 meter unna attentatstedet. Dagsavisen: Frigjøringsledere i skuddlinjen , 12. februar 2008 Ramos-Hortas svigersønn João Carrascalão fulgte opp dette med å beskylde FN-styrkene for å ha latt Ramos-Horta ligge og blø i nærmere en time mens de bare satte opp sperringer rundt presidentboligen, før de tillot portugisisk politi å hente ham og bringe ham til sykehuset for behandling. Aftenposten: Ramos-Hortas tilstand alvorlig, men stabil, 12. februar 2008

Det ble også rettet kritikk mot at det var mulig for attentatmennene å ta seg gjennom Dili i biler og med våpen, uten at noen av FN-styrkene oppdaget og stoppet dette. Aftenposten: Ramos-Hortas tilstand alvorlig, men stabil, 12. februar 2008

Referanser

Eksterne lenker
  CNN: East Timor's Ramos-Horta wounded 
 Nettavisen: Fredsprisvinner i kunstig koma
  BBC News: In Pictures: E Timor leader shot

Kategori:Terroraksjoner i 2008
Ramos-Horta februar 2008
Kategori:Øst-Timors historie